# Ингрид Бергман

И́нгрид Бе́ргман (швед. Ingrid Bergman; 29 август 1915(19150829), Стокгольм, Швеция — 29 август 1982, Лондон, Бөйөк Британия) — швед һәм Америка кино актёры. Америка киносәнғәте институтның «AFI версияһы буйынса 100 йыл эсендә 100 иң бөйөк кино йондоҙҙары» рейтингында 4-се урынды биләй. Өс тапҡыр «Оскар» һәм «Давид ди Донателло» премиялары, дүрт тапҡыр — «Алтын глобус» премияһы, ике тапҡыр — «Эмми» премияһы лауреаты, «Тони» премияһының тәүге лауреаты (1947).

# Ингрид Бергман
## Биографияһы

Ингрид Бергман 1915 йылдың 29 авгусында Швецияның баш ҡалаһы Стокгольмдә тыуған. Уға 3 йәш тулғас, әсәһе Фридель Генриетта (ҡыҙ фамилияһы — Адлер) һары ауырыуынан үлә, ә тағы ла 10 йылдан һуң атаһы Юстус Самуэль Бергман вафат була. Ҡыҙҙы апаһы тәрбиәгә ала, әммә улда ярты йыл үткәс үлә. Ингрид ағаһы Отто Бергманға күсә, уның ғаиләһендә биш бала булған.
17 йәшендә һынауҙарҙан һуң Стокгольмдәге Король драма театрына ҡабул ителә, әммә фильмдарҙа төшөү мөмкинлеге өсөн бер йылдан һуң унан китергә мәжбүр була. Иң тәүге ролен 1934 йылда Э. Адольфсондың «Мункбру графы» (рус. «Граф из Мункбру»; экрандарға 1935 йылдың ғинуарында сыға) фильмында уйнай. Быға тиклем эпизодик ролдә — сиратын көтөүсе ҡыҙ булып Г. Скуглундтың «Халыҡ-ара» (рус. «Международный»; прокатҡа 1932 йылдың мартында сыға, титрларҙа уның исеме күрһәтелмәй) фильмында төшә. Тиҫтәнән ашыу швед һәм бер немец фильмында төшөп, продюсер Дэвид Селзниктан Голливудҡа «Интермеццо» (1939) фильмының съемкаларына саҡырыу ала.
1940-сы йылдарҙа Михаил Чеховтың мәктәбендә актёрлыҡ оҫталығына уҡый.
1942 йылда үҙенең карьераһындағы иң сағыу һәм билдәле ролдәренең береһе — «Касабланка» фильмында Ильза Ланд ролен башҡара.
1945 йылда «Иң яҡшы актриса» номинацияһында «Оскар» премияһын ала.
1949 году Голливудтан китә. Тормош иптәше Петтер Линдстрём менән айырылыша, Италия режиссёры Роберто Росселлиниға кейәүгә сыға һәм уның фильмдарында төшә, театрҙа уйнай һәм өс балаһын — Робертино, Изабелла һәм Изоттаны тәрбиәләй (беренсе никахтан булған ҡыҙы Пиа АҠШ-та атаһы менән бергә йәшәй). Роберто Росселлини менән айырылшҡас, театраль продюсер Ларс Шмидтҡа кейәүгә сыға.
1973 йылда Канн кинофестиваленең жюри рәйесе була. Яҙыусы Ален Берджес менән бергә «Минең тарих» (рус публикацияһында — «Моя жизнь») автобиографияһын яҙа.
9 йыл дауамында түш яман шеше менән яфаланғандан һуң 1982 йылдың 29 авгусында Лондонда вафат була.

# Ингрид Бергман
## Бүләктәре һәм номинациялары

| Бүләк | Йыл | Категория | Фильм/Постановка | Һөҙөмтә |
| Оскар | 1944 | Иң яҡшы ҡатын-ҡыҙ роле | По ком звонит колокол | Номинация |
| Оскар | 1945 | Иң яҡшы ҡатын-ҡыҙ роле | Газовый свет | Еңеү |
| Оскар | 1946 | Иң яҡшы ҡатын-ҡыҙ роле | Колокола Святой Марии | Номинация |
| Оскар | 1949 | Иң яҡшы ҡатын-ҡыҙ роле | Жанна д’Арк | Номинация |
| Оскар | 1957 | Иң яҡшы ҡатын-ҡыҙ роле | Анастасия | Еңеү |
| Оскар | 1975 | Икенсе планда иң яҡшы ҡатын-ҡыҙ роле | Убийство в Восточном экспрессе | Еңеү |
| Оскар | 1979 | Иң яҡшы ҡатын-ҡыҙ роле | Осенняя соната | Номинация |
| BAFTA | 1959 | Иң яҡшы ҡатын-ҡыҙ роле | Постоялый двор шестой степени счастья | Номинация |
| BAFTA | 1975 | Икенсе планда иң яҡшы ҡатын-ҡыҙ роле | Убийство в Восточном экспрессе | Еңеү |
| Алтын глобус | 1945 | Драмала иң яҡшы ҡатын-ҡыҙ роле | Газовый свет | Еңеү |
| Алтын глобус | 1946 | Драмала иң яҡшы ҡатын-ҡыҙ роле | Колокола Святой Марии | Еңеү |
| Алтын глобус | 1957 | Драмала иң яҡшы ҡатын-ҡыҙ роле | Анастасия | Еңеү |
| Алтын глобус | 1959 | Комедияла йәки мюзиклда иң яҡшы ҡатын-ҡыҙ роле | Милый сэр | Номинация |
| Алтын глобус | 1959 | Драмала иң яҡшы ҡатын-ҡыҙ роле | Постоялый двор шестой степени счастья | Номинация |
| Алтын глобус | 1970 | Комедияла йәки мюзиклда иң яҡшы ҡатын-ҡыҙ роле | Цветок кактуса | Номинация |
| Алтын глобус | 1979 | Драмала иң яҡшы ҡатын-ҡыҙ роле | Осенняя соната | Номинация |
| Алтын глобус | 1983 | Мини-сериалда йәки телефильмда иң яҡшы ҡатын-ҡыҙ роле | Женщина по имени Голда | Еңеү |
| Эмми | 1960 | Мини-сериалда йәки фильмда иң яҡшы ҡатын-ҡыҙ роле | Звёздное время | Еңеү |
| Эмми | 1961 | Мини-сериалда йәки фильмда иң яҡшы ҡатын-ҡыҙ роле | 24 часа из жизни женщины | Номинация |
| Эмми | 1982 | Мини-сериалда йәки фильмда иң яҡшы ҡатын-ҡыҙ роле | Женщина по имени Голда | Еңеү |
| Тони | 1947 | Пьесала иң яҡшы ҡатын-ҡыҙ роле | Жанна из Лотарингии | Еңеү |

# Ингрид Бергман
## Хәтер

* Уның хөрмәтенә роза сорттарының береһе (Rosa 'Ingrid Bergman') аталған.
* Киноиндустрия үҫешенә индергән өлөшө өсөн Голливудтың "Дан аллеяһы"ндағы йондоҙға лайыҡ була.